
Parengto sprendimo projekto tikslas ir uždaviniai.
Parengto sprendimo projekto tikslas – patvirtinti naujos sudėties Šiaulių miesto savivaldybės nevyriausybinių organizacijų tarybą (toliau – NVOT), kadangi 2023 m. lapkričio 9 d. Šiaulių miesto savivaldybės tarybos sprendimu Nr. T-428 „Dėl Šiaulių miesto savivaldybės nevyriausybinių organizacijų tarybos sudarymo“ patvirtinta Šiaulių miesto savivaldybės (toliau – Savivaldybės) NVOT baigė savo dvejų metų veiklos kadenciją.

Lietuvos Respublikos nevyriausybinių organizacijų plėtros įstatymo (toliau – NOPĮ) 6 straipsnio 1 dalis nustato, kad „Savivaldybės tarybos sprendimu sudaroma savivaldybės nevyriausybinių organizacijų taryba“, kurios kadencijos trukmė, kaip jau minėta, 2 metai. 
NVOT sudarymas, vadovaujantis NOPĮ 6 straipsnio 3 dalimi bei Šiaulių miesto savivaldybės tarybos 2022 m. balandžio 7 d. sprendimo Nr. T-102 „Dėl Šiaulių miesto savivaldybės nevyriausybinių organizacijų tarybos nuostatų patvirtinimo“ 1 punktu patvirtintų Šiaulių miesto savivaldybės nevyriausybinių organizacijų tarybos nuostatų 12 punktu, grindžiamas šiais principais:
) ne daugiau kaip 1/2 NVOT narių – savivaldybės institucijų ir įstaigų atstovai (Savivaldybės atveju šeši nariai: 4 atstovai – Savivaldybės tarybos nariai, 2 – Savivaldybės administracijos ir (ar) įstaigų darbuotojai, deleguojami Savivaldybės mero) ir ne mažiau kaip 1/2 NVOT narių (taip pat šeši nariai) – nevyriausybinių organizacijų (toliau – NVO), veikiančių savivaldybės teritorijoje, atstovai;
) NVO atstovus į savivaldybės NVOT deleguoja savivaldybės teritorijoje veikiančios ir NVO vienijančios asociacijos (skėtinės organizacijos[footnoteRef:1]) (toliau – Asociacijos).
Šiaulių miesto savivaldybės teritorijoje veikia trys Asociacijos: Šiaulių jaunimo organizacijų asociacija „Apskritasis stalas“, Šiaulių apskrities bendruomenių konfederacija ir Šiaulių nevyriausybinių organizacijų konfederacija. 
Asociacijos raštu (Šiaulių jaunimo organizacijų asociacijos „Apskritasis stalas“ 2025-09-22 raštas Nr. NVOG-86 „Dėl delegatų į Šiaulių miesto savivaldybės nevyriausybinių organizacijų tarybą“, Šiaulių apskrities bendruomenių konfederacijos 2025-09-22 raštas Nr. NVOG-88 „Dėl delegatų į Šiaulių miesto savivaldybės nevyriausybinių organizacijų tarybą“ ir Šiaulių nevyriausybinių organizacijų konfederacijos 2025-09-22 raštas Nr. NVOG-87 „Dėl delegatų į Šiaulių miesto savivaldybės nevyriausybinių organizacijų tarybą“) deleguoja po 2 atstovus. 
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą bus įgyvendinta Lietuvos Respublikos nevyriausybinių organizacijų plėtros įstatymu numatyta pareiga Savivaldybėje sudaryti NVOT ir sukurta institucija, skatinanti Savivaldybės ir NVO bendradarbiavimą, inicijuojanti atviros, pilietiškos ir demokratiškos bendruomenės formavimą, skatinanti NVO plėtrą Šiaulių mieste.
Neigiamų pasekmių nenumatoma.

Priėmus šį sprendimą, netekusiu galios bus pripažintas Šiaulių miesto savivaldybės tarybos 2023 m. lapkričio 9 d. sprendimas Nr. T-428 „Dėl Šiaulių miesto savivaldybės nevyriausybinių organizacijų tarybos sudėties patvirtinimo“ pakeitimo“ su visais pakeitimais ir papildymais.

Sprendimui įgyvendinti papildomų teisės aktų priimti nereikės. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje, todėl antikorupcinio vertinimo pažyma nereikalinga.
Sprendimo projektą parengė Šiaulių miesto savivaldybės administracijos Nevyriausybinių organizacijų koordinatorė (vyriausioji specialistė) Danguolė Martinkienė, tel. (0 41) 596 308.

